EkBass/fiwiki-20250220-pages-articles huggingface dataset:
Ruunaa

Ruunaa on valtion retkeilyalue Lieksassa Pohjois-Karjalassa Lieksanjoen varrella. Retkeilyalueen pinta-ala on 3 000 hehtaaria, ja se on perustettu vuonna 1987. Ruunaan alueella on monipuoliset harrastusmahdollisuudet: siellä voi muun muassa patikoida ja kalastaa sekä harrastaa melontaa ja koskenlaskua. Alueella sijaitsee Neitikosken retkeilykeskus, paljon retkeily­reittejä, retkeilyä ja kalastusta helpottavia rakennelmia, kuten telttailu- ja tulentekopaikkoja sekä laavuja. Neitikoskeen on mahdollista tutustua myös pyörätuolilla. Joen ylitystä varten on rakennettu riippusillat Haapavitjalla ja Siikakoskella sekä tarjottu veneylitys Neitikosken alapuolella ja Murroojärven yläosassa. Metsähallituksen ylläpitämä Ruunaan alue voitti Vuoden Retkikohde 2009 -kilpailun. Se keräsi yli neljänneksen yleisöäänestyksessä annetuista äänistä. Suomen Messusäätiö palkitsi vuoden retkikohteen 5 000 euron stipendillä, joka luovutettiin Helsingin Messukeskuksessa Retki 09 -messuilla 13. maaliskuuta 2009. == Ruunaankosket == Ruunaan alueen keskus on Ruunaankosket. Ruunaankosket on noin 31 kilometriä pitkä koskireitti Ruunaanjärven ja Siikajärven välissä. Osuudella on kuusi merkittävää koskea. Koskireittien välillä on kolme suvantojärveä: Neitijärvi, Kattilajärvi ja Murroojärvi. === Ruunaankosket yläjuoksulta alajuoksulle === # Paasikoski # Haapavitja # Neitikoski # Kattilakoski # Murrookoski # Siikakoski == Kalastus ja kalasto == Ruunaan koskireitti on merkittävä urheilukalastusalue. Pääasiassa sieltä pyydetään lohikaloja. Kalastus tapahtuu tarkoin säännellysti, ja eri jokiosuuksilla noudatetaan erilaisia käytäntöjä. Luontaiseen lohikalastoon kuuluvat harjus ja paikallinen taimen. Ennen Lieksanjoen alajuoksun voimalaitoksia alueelle nousi järvilohikin. Alueen vesiin istutetaan myös kirjolohia, taimenia, harjuksia ja siikaa. == Lähteet == * Lieksan kaupunki: Matkailupalvelut: Ruunaa -esite. * Potinkaira Oiva. Erämaita ja koskien kohinaa: Ruunaan luonnonsuojelu- ja retkeilyreitin historiaa. Metsähallitus, Luonnonsuojelu. 1997. ISBN 951-53-1284-1. === Viitteet === == Aiheesta muualla == * Luontoon.fi: Ruunaan retkeilyalue * Ruunaan retkeilykeskus, Neitikoski * Koski-Jaakko * Lieksan Matkakaverit Luokka:Lieksan luonto Luokka:Pohjois-Karjalan luonnonsuojelualueet Luokka:Suomen retkeilyalueet Luokka:Melontapaikat ja -reitit
Lionel Charbonnier

Lionel Charbonnier (s. 25. lokakuuta 1966 Poitiers, Ranska) on ranskalainen jalkapallomaalivahti. Hän voitti maailmanmestaruuden vuoden 1998 MM-kisoissa. Charbonnier aloitti uransa vuonna 1987 AJ Auxerressa, jossa hän pelasi 11 vuotta. Auxerresta hän siirtyi Skotlannin Valioliigaan Glasgow Rangersiin. Charbonnier ei onnistunut syrjäyttämään saksalaista Stefan Klosia ykkösmaalivahdin paikalta vaan jäi kakkosmaalivahdiksi. Glasgow Rangersista Charbonnier siirtyi vielä kesken kauden 2001–02 Sveitsiin FC Lausanne-Sportin joukkueeseen ja lopetti sitten uransa. Lionel Charbonnier oli Ranskan jalkapallomaajoukkueen kolmosvahti sen voittaessa maailmanmestaruuden vuoden 1998 MM-kisoissa. Charbonnier pelasi koko urallaan vain yhden maaottelun ja senkin vuonna 1997 eli maailmanmestaruuskilpailuissa hän ei esiintynyt kertaakaan. Pelaajauran jälkeen Charbonnier on toiminut valmentajana Poitiers:ssä ja Sens:ssä. == Seurat == *1987–98 AJ Auxerre (Ranska) *1998–01 Glasgow Rangers (Skotlanti) *tammi 2002–02 FC Lausanne-Sport (Sveitsi) == Saavutukset == *Maailmanmestari 1998 *Ranskan mestari 1996 *Skotlannin mestari 1999 ja 2000 *Coupe de France 1994 ja 1996 *Skotlannin Cup 1999 ja 2000 == Lähteet == Luokka:Ranskalaiset jalkapallovalmentajat Luokka:Jalkapallon maailmanmestarit Luokka:Ranskalaiset jalkapallomaalivahdit Luokka:Vuonna 1966 syntyneet Luokka:Elävät henkilöt
Chūbu Centrairin kansainvälinen lentoasema

Chūbu Centrairin kansainvälinen lentoasema () on lentoasema keinotekoisella saarella Isenlahdella Tokonamen kaupungin edustalla Aichin prefektuurissa Nagoyasta etelään Keski-Japanissa. Nimi "Centrair" () on lyhenne nimen englanninkielisestä käännöksestä Central Japan International Airport. Chūbu on Japanin kolmas merelle rakennettu lentoasema. Sen rakennustyöt alkoivat elokuussa 2000 ja se avattiin 17. helmikuuta 2005, jolloin sinne siirrettiin lähes kaikki edeltäjänsä Nagoyan lentokentän lennot ja IATA-koodi. == Lentoyhtiöt ja -kohteet == Seuraavat lentoyhtiöt lentävät Chūbu Centrairin kansainvälinen lentoasemalle (joulukuussa 2006): === Matkustajalentoyhtiöt (kansainväliset) === * Air China (Peking, Chongqing, Shanghai-Pudong) * All Nippon Airways (Soul-Incheon, Shanghai-Pudong) ** Air Nippon (Taipei-Taiwan Taoyuan) * Asiana Airlines (Soul-Incheon) * Cathay Pacific (Hongkong, Taipei- Taiwan Taoyuan) * China Airlines (Kaohsiung, Taipei-Taiwan Taoyuan) * China Eastern Airlines (Beijing, Qingdao, Shanghai-Pudong, Xian) * China Southern Airlines (Changchun, Dalian, Guangzhou) * Continental Airlines ** Continental Micronesia (Guam, Honolulu) * Emirates (Dubai) * EVA Air (Taipei-Taiwan Taoyuan) * Finnair (Helsinki) * Japan Airlines (Bangkok, Beijing, Busan, Guam, Guangzhou, Honolulu, Palau, Paris-Charles de Gaulle, Soul-Incheon, Shanghai- Pudong, Tianjin) * Korean Air (Busan, Jeju, Soul-Incheon) * Lufthansa (Frankfurt) * Malaysia Airlines (Kuala Lumpur) * Northwest Airlines (Detroit, Guam, Manila, Saipan) * Philippine Airlines (Manila) * Qantas (Cairns) ** Jetstar Airways (Cairns, Sydney) * Singapore Airlines (Singapore) * Thai Airways International (Bangkok) * Vietnam Airlines (Ho Chi Minh City) * United Airlines (San Francisco, Taipei-Taiwan Taoyuan) === Matkustajalentoyhtiöt (kotimaiset) === *ANA Group* (Akita, Ashikawa, Fukuoka, Fukushima, Hakodate, Ishigaki, Kagoshima, Kumamoto, Matsuyama, Memanbetsu, Miyazaki, Nagasaki, Naha, Niigata, Ōita, Sapporo, Sendai, Tokushima, Tokyo-Narita, Wakkanai (kausittainen), Yonago) *Japan Airlines (Aomori, Fukuoka, Hanamaki, Nagasaki, Naha, Kagoshima, Kumamoto, Kushiro, Sapporo, Sendai, Tokyo-Narita) *ANA Group sisältää kaikki All Nippon Airwaysin yhtiöt: Air Japan, Air Nippon, Air Nippon Network ja Air Central. Kaikkien lentojen tunnus on ANA. === Rahtilentoyhtiöt === * FedEx * Nippon Cargo Airlines * AirBridge Cargo * Lufthansa Cargo * Air Hong Kong * Evergreen International * China Airlines Cargo * Japan Airlines Cargo * ANA Cargo * China Cargo Airlines * Korean Air Cargo * Asiana Cargo * Boeing (Evergreen International) ==Lähteet== == Aiheesta muualla == * * Centrair home page * Centrair home page Luokka:Aichin prefektuuri Luokka:Japanin lentoasemat Luokka:Keinotekoiset saaret
Erkki Kivimäki

Erkki Antero KivimäkiSuomen kommunistisen puolueen toiminnasta 17. ja 18. edustajakokouksen väliseltä ajalta (SKP 1978), s. 56. (7. heinäkuuta 1923 Helsinki – 13. lokakuuta 2007 Helsinki)Valpon ja puolueen kaaderi vaikeni raha-avusta (Helsingin Sanomat 21.10.2007, (Artikkelin verkkoversio) oli suomalainen poliitikko, joka toimi Suomen kommunistisen puolueen järjestö- (1966–1977) ja pääsihteerinä (1977–1981) sekä Suomi–Neuvostoliitto-Seuran pääsihteerinä (1983–1989). Helsinkiläinen Erkki Kivimäki taisteli jatkosodassa rivimiehenä vuodesta 1942 alkaen. Sodan jälkeen hän kirjoitti ylioppilaaksi,Veli-Pekka Leppänen: Kivääri vai äänestyslippu? (Edita 1999), s. 168–169, 399. ja liittyi SKP:hen vuonna 1945. Hänet palkattiin Valtiolliseen poliisiin, jossa hän yleni syksyllä 1946 kansliatoimiston päälliköksi. Valtiolliseen poliisiin lakkauttamisen jälkeen Kivimäki siirtyi kommunistijohtoisten kustannusyhtiöiden palvelukseen. Hän toimi Kustannusosakeyhtiö Yhteistyön talousjohtajana 1950–1952 ja kuului yhtiön hallitukseen 1953–1954 ja uudelleen vuodesta 1957 alkaen. Vuonna 1953 Kivimäki palkattiin SKP:n talousosastolle, jossa hänen tärkein tehtävänsä ja vastuualueensa oli niin sanotun B-kassan hoitaminen. Tilikirjojen ulkopuolella pidetyn B-kassan kautta maksettiin muun muassa SKP:n piirijärjestöjen tappioita. Kassan varat tulivat pimeitä reittejä Neuvostoliitosta ja toisaalta muun muassa Konela-yhtiön voitoista. Vuonna 1966 Kivimäki sai julkisemman roolin, kun hänet valittiin SKP:n järjestösihteeriksi. Edustajakokouksessa 1969 Kivimäki nostettiin puolueen keskuskomiteaan ja samalla poliittiseen toimikuntaan, joissa hän pysyi vuoteen 1981. Kivimäki oli poliittisesti puheenjohtaja Aarne Saarisen "keskustalaisen" linjan edustaja. Hän oli valmis kompromisseihin opposition kanssa ja suhtautui hyvin ymmärtäväisesti Neuvostoliiton kommunistisen puolueen antamiin neuvoihin. Kivimäki oli hyvissä väleissä neuvostouskollisuutta korostaneen Ville Pessiin kanssa. Kivimäki valittiin SKP:n pääsihteeriksi 1977 ministeriksi siirtyneen Arvo Aallon paikalle. Vuonna 1983 Kivimäki valittiin SNS:n pääsihteeriksi neuvostoliittolaisten kieltäydyttyä tukemasta SKP:n ykkösehdokas Erkki Kauppilaa. ==Lähteet== ==Aiheesta muualla== * Luokka:SKP:ssä (1918–1990) vaikuttaneet henkilöt Luokka:Suomen Kommunistisen Puolueen (1918–1990) pääsihteerit Luokka:Suomen turvallisuuspoliisin henkilökunta Luokka:Vuonna 1923 syntyneet Luokka:Vuonna 2007 kuolleet
Keyritynjoki

Keyritynjoki on joki Rautavaaralla, Pohjois-Savossa. Joki alkaa Ylä-Keyrityn latvajärvestä Valtimon rajoilla. Sieltä joki virtaa Rautavaaran kirkonkylän editse 16 kilometriä pitkään Ala-Keyrittyyn ja jatkaa alkuun Keyritynjoki -nimisenä ja sitten Puntinjokena juoksuaan Nilsiän Ala-Siikajärveen. Joen pituus on 85 kilometriä, eli se on 64. pisin Suomen joista. Pituudesta on Rautavaaran alueella 67 kilometriä. Joen korkeusero melontareitillä on 85 metriä. Keyritynjoen valuma-alue on 1 285 neliökilometriä ja järvisyysprosentti on 6,4 %. Keskivirtaama on 16 m³/s, keskim. minimivirtaama 3 m³/s ja huippuvirtaama 70 m³/s. Joki on myös melontareittinä ja urheilukalastusalueena tunnettu. Keyritynjoki kuuluu Natura 2000-alueeseen. Sitä pidetään erityissuojelua vaativiin vesistöihin kuuluvana. Se on karu, osittain hiekkapohjainen joki. Veden laatu on hyvä, joskin se on humuspitoinen ja hapan. == Lähteet == * Rautavaaran kunta: Rautavaara - Lähi-Lappi: Matkailukartta. 1996. * Suomen Kuvalehti 24B 15.6.1987. Tunne järvet, saaret ja joet erikoisnumero, s. 103. == Aiheesta muualla == * Pohjois-Savon Ympäristökeskus: Ylä-Keyrityn metsät ja Keyritynjoki Luokka:Suomen joet Luokka:Nilsiän reitin valuma-alue Luokka:Rautavaaran luonto
Luettelo Kuun vuorista ja vuoristoista

Luettelo Kuun vuorista ja vuoristoista Nimi Leveyspiiri/pituuspiiri Halkaisija Korkeus Nimen alkuperä Mons Agnes 1 km Kreikkalainen naisen nimi Mons Ampère 30 km 3.0 km André-Marie Ampère, fyysikko Mons André 10 km Ranskalainen miehen nimi Mons Ardeshir 8 km Ardashir, persialainen (Iranilainen) keisari Mons Argaeus 50 km Mount Erciyas, Asia Minor Mons Blanc 25 km 3.6 km Mont Blanc, vuori Alpeilla Mons Bradley 30 km 4.2 km James Bradley, tähtitieteilijä Mons Delisle 30 km Nimetty läheisen Delislen kraatterin mukaan Mons Dieter 20 km Saksalainen miehen nimi Mons Dilip 2 km Intialainen miehen nimi Mons Esam 8 km Arabialainen miehen nimi Mons Ganau 14 km Afrikkalainen miehen nimi Mons Gruithuisen Delta 20 km Nimetty läheisen Gruithuisenin kraatterin mukaan Mons Gruithuisen Gamma 20 km Nimetty läheisen Gruithuisenin kraatterin mukaan Mons Hadley 25 km 4.6 km John Hadley, keksijä Mons Hadley Delta 15 km 3.5 km Nimetty läheisen Mount Hadleyn mukaan Mons Hansteen 30 km Nimetty läheisen Hansteenin kraatterin mukaan Mons Herodotus 5 km Nimetty läheisen Herodotuksen kraatterin mukaan Mons Huygens 40 km 4.7 km Christian Huygens, tähtitieteilijä Mons La Hire 25 km 1.5 km Philippe de la Hire, tähtitieteilijä Mons Maraldi 15 km 1.3 km Nimetty läheisen Maraldin kraatterin mukaan Mons Moro 10 km Antonio Lazzaro Moro, luonnontieteilijä Mons Penck 30 km 4. km Albrecht Penck, maantieteilijä Mons Pico 25 km 2. km Tarkoittaa espanjaksi "huippua" Mons Piton 25 km 2.3 km Mount Piton, vuori Teneriffalla Mons Rümker 70 km 0.5 km Karl Ludwig Christian Rümker, tähtitieteilijä Mons Usov 15 km Mihail A. Usov, geologi Mons VinogradovAiemmin Mons Euler. 25 km 1.4 km Aleksandr Pavlovitš Vinogradov, kemisti Mons Vitruvius 15 km 2.3 km Nimetty läheisen Vitruviuksen kraatterin mukaan Mons Wolff 35 km 3.5 km Paroni Christian von Wolff, filosofi == Vuoristot == Nimi Leveyspiiri/pituuspiiri Halkaisija Nimen alkuperä Montes Agricola 141 km Georgius Agricola, luonnontieteilijä Montes Alpes 281 km Alpit, Eurooppa Montes Apenninus 401 km Apenniinit, Italia Montes Archimedes 163 km Nimetty läheisen Arkhimedeen kraatterin mukaan Montes Carpatus 361 km Karpaatit, Eurooppa Montes Caucasus 445 km Kaukasus, Eurooppa Montes Cordillera 574 km "Vuorijono" espanjaksi Montes Haemus 560 km Muinaiskreikan nimi Balkanvuorille Montes Harbinger 90 km Airut englanniksi ("hämärän airut Aristarkhoksen kraatterin yllä") Montes Jura 422 km Jura-vuoristo, Eurooppa Montes Pyrenaeus 164 km Pyreneet, Eurooppa Montes Recti 90 km "suora vyöhyke" latinaksi Montes Riphaeus 189 km Muinaiskreikan nimi Ural-vuorille, Venäjä Montes Rook 791 km Lawrence Rook, tähtitieteilijä Montes Secchi 50 km Nimetty läheisen Secchin kraatterin mukaan Montes Spitzbergen 60 km "Terävät huiput" saksaksi, muistuttaa Spitsbergen- saaria Montes Taurus 172 km Taurusvuoret, Vähä-Aasia Montes Teneriffe 182 km Teneriffa, saari == Lähteet == == Aiheesta muualla == * Digital Lunar Orbiter Photographic Atlas of the Moon * USGS: Moon nomenclature * USGS: Moon nomenclature: mountains * * Kuun vuorista ja vuoristoista Kuun vuorista ja vuoristoista
Michael Dobson

Michael Richard Dobson (s. 18. tammikuuta 1966) on englantilais-kanadalainen näyttelijä, joka on tehnyt urallaan myös lukuisia äänirooleja. ==Ura== Parhaiten äänirooleistaan tunnettu Michael Dobson syntyi Steadfastissa Englannissa ja asuu Vancouverissa, Kanadassa. Näyttelijänä hän on esiintynyt enimmäkseen televisiosarjoissa 1990-luvulta lähtien, kuten The Marshal, Highlander, Vartija, Tähtiportti ja Salaiset kansiot. ===Ääninäyttelijänä=== Dobson on pääosin tehnyt äänirooleja Ocean Group -nimiselle yhtiölle. Hänellä on tapana näytellä hahmoja, jotka ovat hyvin tunteellisia. Dobsonin tunnetuimpia äänirooleja ovat muun muassa Jinenji animesarjassa Inuyasha, Blob sarjassa X-Men: Evolution ja Starscream sarjoissa Transformers: Armada, Energon ja Cybertron. Hän oli myös televisiosarjassa Ninja Turtles: The Next Mutation Leonardon roolissa. Vuonna 2002 hänet palkittiin ADR-palkinnolla kuukauden ääninäyttelijänä sarjasta Jin-Roh: The Wolf Brigade.List of ADR Award Winners Viitattu 1.5.2012 == Yksityiselämä == Dobsonilla on kaksi veljeä, Paul Dobson ja Brian Dobson, jotka ovat myös ääninäyttelijöitä. Michael on naimisissa Krista LeGresleyn kanssa, ja heillä on neljä lasta. ==Lähteet== == Aiheesta muualla == * Dobsonin kotisivut * Luokka:Englantilaiset näyttelijät Luokka:Kanadalaiset televisionäyttelijät Luokka:Kanadalaiset ääninäyttelijät Luokka:Vuonna 1966 syntyneet Luokka:Elävät henkilöt
Hjerkinnin ampuma-alue

Hjerkinnin ampuma-alue () on Norjan puolustusvoimien ampuma-alue luonnonpuiston vieressä. Se sijaitsee 1 100 – 1 900 metrin korkeudessa merenpinnasta ja sen pinta-ala on 165 km². Norjan puolustusvoimat kokeilee siellä mm. rypälepommin räjähdystehoa. Norjan ilmavoimat harjoittelee pommituslentoja F-16-hävittäjillä kyseisellä alueella. Ampuma-alueen maalialueella on sähköisiä antureita räjähdysten analysoimiseen. Belgian ilmavoimien F-16AM pudotti rypälepommeja sivuun maalista vuonna 2002 . Virhe aiheutti raivaamisen tarpeen ja Norjan suurkäräjillä alkoi hanke rypälepommien käytön kieltämiseksi. Norjan puolustusvoimat havaitsi syksyllä 2005 rypälepommien tytärammusten korkeita räjähtämättömyysprosentteja. Libanonin sodasta 2006 ja siellä räjähtämättä jääneistä uusista H85-tytärammuksista johtuen kokeita jatkettiin 21. syyskuuta 2006 Norjan puolustusvoimien tutkimuslaitoksen johdolla. Kokeet herättivät mielenkiintoa muun muassa Ison- Britannian alahuoneessa Libanonin raivaustilanteen vuoksi. ==Ampuma-alueella käytettäviä kalustoja ja järjestelmiä== *F-16 Fighting Falcon, Alankomaiden ilmavoimat, Belgian ilmavoimat ja Norjan ilmavoimat **Mk 82 -lentopommi *M109-telatykki ==Aiheesta muualla== *NRK: Klasebomber gir uro i SV og Sp - Forsvarets testing av klasebomber på Dovrefjell skaper stor uro i SVs og Senterpartiets rekker *VG: Grønt lys for klasebombing i utlandet - Norske jagerflypiloter får fortsatt trene med klasebomber, men bare når de deltar på NATO-øvelser i utlandet *Aftenposten: Slapp klasebomber over Dovrefjell *Ny Tid: Forbud mot klasebomber i det blå *Tidens Krav: Vil stoppe klasebombing i Hjerkinn skytefelt *Godbrandsdölen Dagningen: Skall sprenge 18 000 bomber *Forsvarsnett: Feilslipp av bombe i Hjerkinn skytefelt , Jahn Rønne 14.11.2003 Luokka:Norjan puolustusvoimat Luokka:Ampuma-alueet Luokka:Dovre
DM 642

DM 642 on saksalaisen Rheinmetallin valmistama kuorma-ammus, joka on asetettu väliaikaiseen käyttökieltoon Norjassa. Hjerkinnin ampuma-alueella norjalaiset saivat DM 642-kuorma-ammuksen tytärammusten räjähtämättömyysprosentiksi 0,5%. == Lähteet == Luokka:Rheinmetall Luokka:Kuorma-ammukset
Tytärammus

Tytärammus on rypälepommin kuljettama ammus/pommi, joka räjähtää maahan pudotessaan tai toimii miinana, joka räjähtää kosketuksesta tai siinä voi olla magneetti, jolloin se räjähtää panssarivaunun tullessa lähelle. Osa pääammuksen kuljettamista tytärammuksista saattaa jäädä suutareiksi. Yksi rypälepommi saattaa kuljettaa satoja tytärammuksia. Nykyaikaisissa tytärammuksissa voi olla itsetuhomekanismi, joka estää sen jäämästä miinaksi siviilien jalkoihin tai mahdollistaa hyökkääjän itsensä pääsyn alueelle. Nykyaikaisissa tytärammuksissa voi olla myös erilaisia tekoälyjä ja kohteeseen hakeutumisominaisuuksia. ==Tykkien tytärammuksia kuorma-ammuksineen== Tytärammus Kuorma-ammus Tytärammusten lukumäärä Asetyyppi Ase Kantama (km) M38 M40 M42 M46 M42 M843A1 DPICM 64 155 mm tykki M42 M864 DPICM 72 155 mm tykki M42 M509A1 DPICM 180 203 mm tykki M43 M404 ICM 104 203 mm tykki M43A1 M449 ICM 60 155 mm tykki M46 M843A1 DPICM 24 155 mm tykki M46 M864 DPICM 72 155 mm tykki M49 M444 ICM 18 105 mm tykki M74 M39 950 277 mm raketinheitin M270 MLRS M77 M46 277 mm raketinheitin M270 MLRS M80 M915 DPICM 42 105 mm tykki M80 M916 DPICM 42 105 mm tykki M85 DM 642 63 155 mm tykki M85 DM 662 49 155 mm tykki M85 M 395 63 155 mm tykki 23-36 M85 M 396 49 155 mm tykki 23-36 M118 MZD2 (Type-80) Type-81 39 122 mm tykki ==Raketinheitinten tytärammuksia kuormaraketteineen== Tytärammus Kuormaraketti Tytärammusten lukumäärä Asetyyppi Ase Kantama (km) M74 M39 (ATACMS) 950 277 mm raketinheitin M270 MLRS M77 M26 644 277 mm raketinheitin M270 MLRS 32-38 M77 M26A1 518 277 mm raketinheitin M270 MLRS M77 M46 277 mm raketinheitin M270 MLRS M77 M46 277 mm raketinheitin M270 MLRS ==Lentokoneiden tytärpommeja kasettipommeineen== Tytärpommi Kasettipommi Tytärpommien lukumäärä Asetyyppi Lentokone Kuorma- ammusmäärä Tytärammusmäärä Kantama (km) BLU-17 BLU-18 BLU-24/B BLU-26/B BLU-36/B BLU-59/B BLU-61/B BLU-63/B CBU-58/B 650 BLU-66/B BLU-77/B BLU-85/B BLU-86 BLU-86/B BLU-91/B BLU-92/B BLU-97/B CBU-87/B 202 hävittäjälentokone F-4 Phantom BLU-97/B CBU-87/B 202 hävittäjälentokone F-15 Eagle BLU-97/B CBU-87/B 202 hävittäjälentokone F-16 Fighting Falcon 2 x 1 = 2 404 BLU-97/B CBU-87/B 202 rynnäkkölentokone A-7 BLU-97/B CBU-87/B 202 rynnäkkölentokone A-10 Thunderbolt II BLU-97/B CBU-87/B 202 pommituslentokone B-52 Stratofortress 6 + 2 x 9 = 24 4 848 BLU-108/B CBU 58B on Lockheed-Martinin Lansonissa valmistama rypälepommi, joka kuljettaa 650 BLU 63-tytärpommia. CBU 58B:ä varastoivat Israel, Marokko ja Saudi-Arabia. Land Mine Action: Foreseeable harm - the use and impact of cluster munitions in Lebanon, 2006 , lokakuussa 2006, ISBN 0-9551923-3-1 ja ISBN 978-0-9551923-3-3 PDF-tiedostomuoto == Lähteet == *
DM 662

DM 662 on saksalaisen Rheinmetallin Norjaa varten valmistama kuorma-ammus, joka on muutoin kuin DM 652, mutta niin ikään Rheinmetallin valmistaman tytärammus DM 1383:n asemesta siinä käytetään Israel Military Industriesin M85-tytärammusta.Zarubežnoje voennoje obozrenie: 155 mm kenttätykistön ammusten nykytila ja kehitysnäkymät , everstiluutnantti Vasil Rusinov, 3/2002 DM 662:n on Norjan hallitus asettanut väliaikaiseen käyttökieltoon Norjassa.Forsvarets forskningsinstitutt:Facts about Norway's cargo ammunition, Rune Savin, Bente via Forsvarsnett, Bente Eirin Hagen, 20.2.2007 Norja kielsi DM 662 -ammuksen epävarmana, koska sen itsetuhomekanismin ei katsottu toimivan riittävän varmasti.Puolustusvoimien rypäleammus kielletty Norjassa, 9.3.2007 DM 662-ammuksia on hankittu myös Suomen puolustusvoimille 155 K 98:aa varten osana eduskunnan hyväksymän puolustusselonteon maavoimien iskykyselvityksen mukaista kehittämistä.Human Rights Watch:Backgrounders: IV. Cluster Munition Country Profiles, luettu 28.2.2007 07:34 Norja on ilmoittanut 1,11%:n ammuksista jäävän räjähtämättömiksi. Suomen puolustusvoimien tekemissä koeammunnoissa 0,2 prosenttia tytärmmuksista on jäänyt suutareiksi. Norjassa lyhyemmälle matkalle koeolosuhteissa ammutuista DM 642-kuorma-ammuksista on jäänyt räjähtämättä vain 0,43%:ia Hjerkinnin ampuma-alueella. ==Lähteet== Luokka:Rheinmetall Luokka:Kuorma-ammukset Luokka:Suomen puolustusvoimien kalusto
DM 702

DM 702 (englanniksi koko nimeltään 155 mm DM 702 SMArt Projectile) on saksalainen Rheinmetall Waffe Munition GmbH:n valmistama kuorma-ammus 155 mm:n tykeille. == Lähteet == Luokka:Rheinmetall luokka:Kuorma-ammukset
Forge

Forge on kuvitteellinen supersankari Marvel Comicsin sarjakuvamaailmassa. Hahmo toimii joskus yhteistyössä Ryhmä-X:n kanssa. Forge esiintyi ensimmäisen kerran Uncanny X-Men -lehden numerossa #184 vuonna 1984 ja hänet loivat Chris Claremont ja John Romita Jr.. Forge on mutaationsa ansiosta erityisen taitava kehittelemään uusia mekaanisia laitteita ja keksintöjä. Hän on muun muassa rakentanut mekaanisen käsivarren demoneita vastaan käydyssä taistelussa menettämänsä käden tilalle. Forgen oikeaa nimeä ei tiedetä ja hänen menneisyytensäkin on suurelti osin hämärän peitossa. Aiemmin Forge kuului Cheyenne-heimoon ja oppi heimon shamaanilta taikuutta, jonka käytöstä hän kuitenkin luopui aiheutettuaan sillä useaan otteeseen suurta vahinkoa. Taikuudesta luovuttuaan Forge keskittyi mutanttikykynsä kehittämiseen ja käyttämiseen. Hän toimi jonkin aikaa puolustusministeriön asekehittelijänä ja myöhemmin myös Ryhmä-X:n teknologiavastaavana. Forge seurusteli jonkin aikaa Stormin kanssa, muttei lopulta uskaltanut kosia tätä, koska pelkäsi saavansa kieltävän vastauksen, ja lopulta pari erosikin kokonaan. Forge on myöhemmin seurustellut myös Mystikon kanssa, vaikka suhde ei ole ollutkaan mutkaton. == Forge muissa medioissa == ===Animaatiossa=== Forge esiintyy X-Men- animaatiosarjassa, jota esitettiin vuosina 1992–1997. Hahmolla on sarjassa kaksi eri roolia; nykyisyydessä hän on Tekijä-X:n johtaja ja tulevaisuudessa taas hengissä olevien mutanttien johtaja. Hahmo esiintyi sarjassa muutamia kertoja ja hänen ääninäyttelijänään toimi Mark Strange. Forge nähtiin vierailijana X-Men: Evolution -animaatiosarjassa, äänenään Samuel Vincent. Vuoden 2008 Wolverine and the X-Men -animaatiossa Forge vastaa Ryhmä-X:n teknologiasta ja sen huoltamisesta. == Lähteet == Luokka:Kuvitteelliset kyborgit Luokka:Kuvitteelliset keksijät Luokka:Kuvitteelliset nerot Luokka:Marvel-universumin mutantit Luokka:Ryhmä-X
Mustasaari (Helsinki)

Mustasaari () on saari Helsingin keskustan länsipuolella Seurasaarenselällä. Se kuuluu Lauttasaaren kaupunginosaan ja Lehtisaaren osa-alueeseen. Saari on pääosin metsän peittämä. Mustasaaren eteläpuolella on kaksi pienempää saarta, Hevossaari ja Haapasaari, jotka sijaitsevat muutaman kymmenen metrin päässä emäsaarestaan. Lähin asuttu saari on Kaskisaari 80 metriä Mustasaaresta länteen. Lauttasaaren pohjoiskärki sijaitsee noin 250 metrin päässä. Saaren omistaa Helsingin seurakuntayhtymä. Siellä sijaitsee toimintakeskus sekä 1930-luvulla rakennettu puukappeli. Saari on avoin vierailijoille. Kesäisin pidetään päivittäin päivähartaus, torstai-iltaisin Taizé-rukoushetki ja sunnuntaisin jumalanpalvelus. Saaren päärakennus on Florentin Granholmin suunnittelema ja se valmistui vuonna 1888. Saarella on myös pieni uimaranta ja luontopolku. Kaikki yleisöliikenne saarelle tapahtuu Töölön Taivallahdesta, mutta saarelle johtaa Kaskisaaresta vain pelastus- ja huoltokäytössä oleva huoltosilta. Mustasaarta ei pidä sekoittaa Suomenlinnan saariin Iso Mustasaari, Pikku Mustasaari ja Länsi-Mustasaari. ==Lähteet== * Mustasaaren toimintakeskus ===Viitteet=== ==Kirjallisuutta== *Hosio, Pia ym.: Pala paratiisia – Mustasaaren tarina. Helsingin seurakuntayhtymä, 2006. ISBN 952-99457-2-8. Luokka:Helsingin saaret Luokka:Lauttasaari
Murğob

Murğob () on kylä ja samannimisen piirikunnan hallinnollinen keskus Vuoristo- Badahšanin autonomisella alueella Tadžikistanissa. Se sijaitsee Murğob- eli Bartangjoen varrella 310 kilometriä alueen pääkaupungista Xoruğista koilliseen. Vuoden 2020 väestönlaskennan mukaan kylässä oli 7 705 asukasta. 3 600 metriä merenpinnan yläpuolella sijaitseva Murğob on saanut alkunsa pienten kylien ympäröimästä rajavartiostosta. Siitä tuli piirikeskus vuonna 1932. Kylän asukkaat ovat etupäässä karjanhoitoa harjoittavia kirgiisejä ja tadžikkeja. Nykyään tärkein elinkeino on matkailu. Kylän kautta kulkee Xoruğin ja Ošin välinen maantie. Sen lähellä on lentokenttä, Murğobin vesivoimalaitos ja Tadžikistanin tiedeakatemian biologian tutkimusasema. ==Lähteet== Luokka:Tadžikistanin maantiede
Akranes

Akranes (virallisesti Akraneskaupstaður) on Islannin länsirannikolla sijaitseva satamakaupunki. Sen asukasluku oli 7 841 vuonna 2022. Akranesin naapurikunta on Hvalfjarðarsveit. Akranes perustettiin 1800-luvulla, jolloin se oli kalastajakylä. Vielä nykyisinkin kalastus on suurin työllistäjä kaupungissa. Myös teollistuminen on alkanut saada jalansijaa Akranesissa 1950-luvulta lähtien. Kasvavan teollisuuden odotetaan lisäävän kaupungin asukaslukua lähivuosien aikana. Akranesissa on pitkät jalkapalloperinteet, ja paikallisjoukkue Íþróttabandalag Akraness on ollut monina vuosina yksi Islannin parhaimmista jalkapallojoukkueista. Akranes sijaitsee Atlantin rannikolla Hvalfjörður- ja Leirárvoga-vuonojen välisellä niemimaalla. Niemimaalla sijaitsee myös tulivuori Akrafjall, joka on suurimmaksi osaksi naapurikunnan Hvalfjarðarsveitin puolella. Akranesin ystävyyskuntia ovat: * Qaqortoq, Grönlanti * Tønder, Tanska * Västervik, Ruotsi * Närpiö, Suomi * Sørvágur, Färsaaret * Bamble, Norja ==Asukasluvun kehitys== *1981: 5 267 *1997: 5 127 *2003: 5 582 *2004: 5 655 *2005: 5 782 *2006: 5 955 == Lähteet == ==Aiheesta muualla== * Akranesin viralliset kotisivut Luokka:Islannin kaupungit
Ricardo Leoncio Elías Arias

Ricardo Leoncio Elías Arias (1874–1951) oli perulainen sotilas ja poliitikko. Hän toimi maan presidenttinä 1. maaliskuuta – 5. maaliskuuta 1931. Luokka:Perun presidentit Luokka:Vuonna 1874 syntyneet Luokka:Vuonna 1951 kuolleet
Húsavík

Húsavík on pieni kaupunki ja entinen kunta Pohjois-Islannissa Skjálfandin lahden rannalla. Asukasluku oli 2 323 vuonna 2019. Húsavík kuuluu nykyisin Norðurþingin kuntaan. Asukkaiden tärkeimmät tulonlähteet ovat turismi, kalastus, lampaat, kaupankäynti ja teollisuus. Húsavíkista on tullut Islannin valasturismin keskus, sillä valaat uivat usein lahden rannikolle. == Lähteet == ==Aiheesta muualla== Luokka:Islannin kaupungit Luokka:Islannin entiset kunnat
Paljakka (Rautavaara)

Paljakka on 264 m korkea vaara ja näköalapaikka Rautavaaralla, Pohjois- Savossa. Se sijaitsee Keyritynjärven (Ala-Keyritty) länsipuolella. Vaara kuuluu korkeaan 14 km pitkään ja 1,5 km leveään vaarajaksoon Paljakka - Keyritynmäki, joka muodostaa Keyrityn kvartsiittijakson. Korkein jakson vaaroista on Keyritynmäki, 274,85 m mpy. Paljakan lakialue, kuten myös viereinen Kiparinvuori (Kiparinmäki), on laajalti paljas ja kallioinen, ja siellä kasvaa käkkyrämänniköitä. Vaaralta avautuu jylhiä näköaloja. Maisemaa elävöittää itäpuolella levittäytyvä Keyrittyjärvi, ja vaaralta näkee useampaan ilmansuuntaan. Vaaralla on myös Paljakka-niminen vaara-asutustila. Paljakan lakialueelta laskeutuu itäpuolelle suosittu Kiparin luonnonkelkkarata, joka on ainoa koko Suomessa. Paljakan alue kuuluu suojeltaviin arvokkaisiin kallioalueisiin. == Lähteet == * Ympäristöhallinto: Paljakka Rautavaara, arvokas kallioalue * Rautavaaran kunta: Rautavaara - Lähi-Lappi matkailukartta. Luokka:Rautavaaran luonto Luokka:Vaarat Luokka:Suomen näköalapaikat
Nettipokeri

Nettipokeri tai verkkopokeri on Internetissä pelattava pokeripeli. Pokerin pelaamisen suosio kasvoi voimakkaasti 1990-luvulla. Kasvuun ovat vaikuttaneet suurten pokeriturnausten esittäminen televisiossa ympäri maailman, Internetissä toimivien pelihuoneiden voimakkaat markkinointipanostukset ja näiden seurauksena Internetissä pelattavan pokerin eli verkkopokerin suosion räjähtäminen 2000-luvulla. Aiemmin pokeria pelattiin rahasta lähinnä kasinoiden pokerihuoneissa, joten ihmisten mahdollisuudet osallistua peleihin olivat nykyistä merkittävästi rajoitetumpia. Useat Internet-pokerihuoneet voivat toimia yhteisessä verkossa siten, että eri pokerihuoneiden pelaajat kohtaavat samoissa pelipöydissä ja turnauksissa. Yksittäisten pokerihuoneiden sanotaan tällöin olevan verkon ”skinejä”. Verkkopokeriverkkoja ovat muiden muassa Entraction, Microgaming ja Ongame. Esimerkiksi Ahvenanmaalla toimivan PAF:n verkkopokeri järjestetään Ongamen verkossa. Maailman suurimpia pokerihuoneita ovat PokerStars, Full Tilt Poker, Party Poker ja Everest Poker. Verkkopokerihuoneet järjestävät usein satelliittiturnauksia, joiden voittoina on isojen kasinoilla järjestettävien liveturnauksien turnausmaksuja (joskus korvataan myös matka- ja yöpymiskulut). Internetin satelliittiturnausten kautta on viime vuosina tullut useita suurturnausvoittajia, kuten esimerkiksi World Series of Pokerin pääturnauksen voittaneet Chris Moneymaker ja Greg Raymer. Monet nykypelaajista tulevatkin tunnetuksi jo verkkopelaajina, ja osa Internetin isojen panosten menestyneistä käteispelien pelaajista ei pelaa ollenkaan kasinoilla tai liveturnauksissa. Läpimurtonsa verkkopokerin pelaajina tehneitä, sittemmin televisioiduissa pokeriohjelmissa esiintyneitä ovat muun muassa yhdysvaltalainen Brian Townsend (pelaa nimimerkeillä sbrugby ja aba20) ja norjalainen Johnny Lodden (bad_ip). Internetin ansiosta pokerin harrastajat ovat voineet verkottua löyhiksi yhteisöiksi, jotka kokoontuvat verkkofoorumeissa keskustelemaan harrastuksestaan ja jakamaan tietoa. Tammikuussa 2010 sekä Veikkaus oy että RAY saivat luvan aloittaa verkkopelien pyörittämisen. RAY avasi verkkopokerisivuston 29. marraskuuta 2010.Helsingin Sanomat: RAY avasi kotimaisen nettipokerin Vuodesta 2017 lähtien ne ovat osa yhtä yritystä nimeltään Veikkaus oy. ==Lähteet== Luokka:Pokeri
Kipari

Kipari on vaara ja näköalapaikka Rautavaaralla, Pohjois-Savossa. Kiparinmäen lakiosat ovat yhdessä viereisen Paljakan kanssa luokiteltu arvokkaaksi kallioalueeksi. Sieltä on näköalat alhaalla levittäytyvälle Keyritynjärvelle. Lakialueella kasvaa käkkyrämäntyjä. Kiparilla on näköalatorni, kota 12 henkilölle, pieni puuliiteri ja puucee. Näköalatorni soveltuu myös lintujen bongaukseen. Kiparin pysäköintialueen läntisestä kulmasta lähtee vanha kelkkareitti mäelle, jonka laki on 274 metriä merenpinnan yläpuolella. Kiparilla oli luonnonkelkkarata, jolla harrastettiin ohjaskelkkailua. Rata rakennettiin vuonna 1989 ja purettiin huonokuntoisena vuonna 2013. Radalla järjestettiin luonnonratakelkkailun maailmanmestaruuskilpailut vuonna 1998. == Lähteet == * Ympäristöhallinto: Paljakka Rautavaara, arvokas kallioalue (Arkistoitu versio) * Rautavaaran kunta: Rautavaara – Lähi-Lappi matkailukartta. === Viitteet === Luokka:Rautavaaran luonto Luokka:Rautavaaran rakennukset ja rakennelmat Luokka:Vaarat
Barbara Walters

Barbara Jill Walters () oli yhdysvaltalainen toimittaja. Hänet tunnettiin televisio-ohjelmista Today ja The View. Walters oli myös ensimmäinen naispuolinen iltauutisten ankkuri. == Varhainen elämä == Waltersin Englannista kotoisin ollut isä toimi tuottajana Broadwaylla. Waltersilla oli kaksi sisarusta, vanhempi veli ja nuorempi sisar. Hänen veljensä kuitenkin kuoli keuhkokuumeeseen kolme vuotta Waltersin syntymän jälkeen. Vaikka perhe oli etniseltä alkuperältään juutalainen, Waltersia ei kasvatettu uskonnollisesti hänen isänsä ateistisuuden takia. == Ura == Vuonna 1961 Walters sai työtä NBC- kanavan aamuohjelmasta The Today Show, jolle hän teki tutkimustyötä ja kirjoitti juttuja. Vuoden kuluttua hän alkoi kehittää, kirjoittaa ja editoida itse raporttejaan ja haastattelujaan. Vuonna 1974 Waltersista tuli The Today Show:n ensimmäinen naispuolinen juontaja. Vuonna 1976 hän siirtyi ABC:n iltauutisten ankkuriksi. Vuonna 1979 hän siirtyi ABC:n uutismakasiiniin 20/20. Hän lähti sarjasta 2004. Hän juonsi luomaansa The View -keskusteluohjelmaa vuosina 1997–2014. Walters sai tähden Hollywood Walk of Famelle kesäkuussa 2007. == Lähteet == == Aiheesta muualla == * Luokka:Yhdysvaltalaiset toimittajat Luokka:Hollywood Walk of Fame Luokka:Yhdysvaltalaiset juontajat Luokka:Vuonna 1929 syntyneet Luokka:Vuonna 2022 kuolleet Luokka:Seulonnan keskeiset artikkelit
Haikara (täsmennyssivu)

Haikara voi tarkoittaa: * haikaralinnut (Ciconiiformes), lintujen lahko * haikarat (Ardeidae), haikaralintujen heimo * Haikara, yhtye 1970-luvulta ** Haikara, ko. yhtyeen esikoisalbumi. * Haikarat, vuoden 2016 yhdysvaltalainen tietokoneanimaatioelokuva ==Sukunimi== * Kalevi Haikara (1938–2007), suomalainen kirjailija
Keyritynmäki

Keyritynmäki on vaara ja näköalapaikka Rautavaaralla, Pohjois-Savossa. Keyritynmäki on 272 metriä korkea ja korkeuseroa viereiseen Keyritynjärveen on 152 metriä. Viereinen vaara, Härkönurmi, on vieläkin korkeampi, 274,9 metriä mpy. Vaara kuuluu 14 kilometriä pitkään ja 1,5 kilometriä leveään leveään Keyrityn kvartsiittivaarajonoon. Keyritynmäki sijaitsee Rautavaaralta neljä kilometriä lounaaseen, Keyrittyjärven länsirannalla. Vaarajono ja sen itäpuolella olevan Keyrittyjärvi ovat yhdessä olennainen osa Rautavaaran maisemakuvaa. Suuret korkeuserot antavat aiheen nimittää Rautavaaraa Suomen Lähi-Lapiksi. Vaara luokitellaan arvokkaisiin luonto- ja kallioalueisiin Suomessa. == Lähteet == * Ympäristöhallinto Keyritynmäki, Rautavaara, arvokas kallioalue (Arkistoitu versio) * Rautavaaran kunta: Rautavaara - Lähi-Lappi: Matkailukartta. 1996. Luokka:Rautavaaran luonto Luokka:Vaarat
Evergladesin kansallispuisto

Evergladesin kansallispuisto () on Floridan Evergladesin suoalueen eteläisessä osassa sijaitseva kansallispuisto. Puiston pinta-ala on 6 105 km² ja se on osa Unescon maailmanperintöluetteloa. Alue määrättiin kansallispuistoksi jo vuonna 1934, mutta puiston toiminta käynnistyi kunnolla vasta vuonna 1947. Puisto on perustettu 6. joulukuuta 1947. Puisto on merkitty Unescon maailmanperintöluetteloon vuonna 1979. Siellä suojellaan lukuisia lintuja ja matelijoita, sekä erittäin harvinaisia eläimiä kuten manaatteja. == Kuvia == kuva:Nonbreeding Adult Little Blue Heron.jpg|Sinihaikara (Egretta caerulea) kuva:Shark Valley Tower.jpg|Shark Valley -puiston näköalatorni kuva:American_alligator_Everglades_National_Park_0024.JPG|Pieni alligaattori ottaa aurinkoa == Lähteet == == Aiheesta muualla == *Viralliset sivut *floridamemory.com, kuvanäyttely *Everglades National Park *evergladesplan.org, Comprehensive Everglades Restoration Plan (CERP) Luokka:Floridan kansallispuistot Luokka:Unescon maailmanperintökohteet Yhdysvalloissa Luokka:Seulonnan keskeiset artikkelit
Korpikylien tie

Korpikylien tie on automatkailureitti Itä-Suomessa. Se alkaa Pohjois-Karjalan Nurmeksesta, Saramolta ja kulkee Kainuuseen Kuhmon läpi Suomussalmen Hossaan 15 korpikylän kautta. Reitin kokonaispituus on n. 350 km. Osa teistä on hiekkateitä. == Reitin kylät == * Saramo, Nurmes * Petäiskylä, Nurmes * Mujejärvi, Nurmes * Lauvus, Kuhmo * Rasti-Jyrkkä, Kuhmo * Saunajärvi, Kuhmo * Kalliojoki, Kuhmo * Lentiira, Kuhmo * Vartius, Kuhmo * Kuivajärvi, Suomussalmi * Ala-Vuokki, Suomussalmi * Raate, Suomussalmi * Haukila-Puras, Suomussalmi * Ruhtinansalmi, Suomussalmi * Hossa-Selkoskylä, Suomussalmi == Historia == Alue on ollut puskurina idän ja lännen välissä. Idästä on alueen läpi kuljettu joskus kauppamatkoilla ja usein hävitysretkillä. Seutua on myös hävitetty monissa sodissa, vainoissa ja ryöstöretkissä. Nykyinen asutus on saapunut 1400–1500-luvuilla. Alueelta on löytynyt kuitenkin esihisoriallisen ajan löytöjäkin, kuten Hossan kalliomaalaukset. == Lähde == Korpikylien Tie. Sujahdus kainuulaiseen ja pohjois-karjalaiseen sielunmaisemaan. Kimmo Törmä. Wilderness Village Ky. 1994 Luokka:Nurmeksen liikenne Luokka:Kuhmon nähtävyydet Luokka:Suomussalmen liikenne
I/JR 28

I/JR 28:n eli Jalkaväkirykmentti 28:n I pataljoonan perusti Savonlinnan suojeluskuntapiiri 17. kesäkuuta 1941 alkaen. == Perustaminen == Pataljoona pyrittiin varustamaan määrävahvuuksien mukaan, mutta puolustusvoimien kalustotilanteesta johtuen niitä ei kaikin osin saavutettu. Siihen kuuluivat: *Esikunta/I/JR 28 *Esikuntakomppania/I/JR 28 *1.K/JR 28 *2.K/JR 28 *3.K/JR 28 *4.K/JR 28 (konekiväärikomppania) Pataljoonan komentajana oli majuri Eino Muller. ==Keskittäminen== Pataljoona keskitettiin tulevalle toiminta- alueelleen rykmentin mukana 21.– 23. kesäkuuta 1941. == Jatkosodan hyökkäysvaihe == Sodan sytyttyä 25. kesäkuuta 1941 pataljoonan tehtävänä oli puolustaa 2. divisioonan osana valtakunnan aluetta ja samalla valmistautua hyökkäykseen. Pataljoona siirtyi yöllä 28.– 29. kesäkuuta lähemmäksi valtakunnan rajaa. Siirto tapahtui II armeijakunnan käskystä, jolla siirrettiin divisioona suunnitellun hyökkäyksen lähtöasemiin. Divisioona aloitti 30. kesäkuuta kello 19 etenemisen valtakunnan rajan yli. I pataljoona eteni aluksi vastarintaa kohtaamatta Kurkelanjärven ja Pienen-Iijärven väliselle kannakselle, jonne puna-armeijan yksiköt olivat asettuneet puolustukseen. Hyökkäys pysähtyi 1. heinäkuuta 1941 aamupäivän aikana. Vihollinen pakotettiin pohjoisesta tehdyllä koukkauksella irtautumaan iltapäivällä 1. heinäkuuta asemistaan ja pataljoona pääsi jatkamaan etenemistään kohti itää. Seuraavana päivänä se oli saavuttanut Parikankylän alueen, jossa se joutui torjumaan vihollisen idästä ja etelästä aamupäivän aikana tekemiä vastahyökkäyksiä. Tykistön tukemana pataljoona pystyi torjumaan vihollisen saarrostusyritykset puoleen päivään mennessä. Ristilahden taisteluiden aikana 4. heinäkuuta pataljoona oli puolukseen ryhmittyneenä varmistamassa Parikankylän alueella rykmentin huoltoyhteyksiä rykmentin muun osan koukatessa pohjoisempana sijaitsevien venäläisjoukkojen selustaan. Päivän aikana puna-armeijan joukot pyrkivät etelästä katkaisemaan suomalaisten selustayhteydet muutaman panssarivaunun tukemana. Pataljoona pystyi kuitenkin vastahyökkäyksellään torjumaan muodostuneen uhan. Se siirtyi divisioonan reserviksi illan aikana luovuttaen asemansa rykmentin II pataljoonalle. I pataljoona siirtyi 7. heinäkuuta rykmentin reserviksi Ristilahden taistelualueen eteläosaan ottaen samalla osittaisen rintamavastuun taistelualueen eteläosassa. Seuraavana päivänä pataljoonan 3. komppania osallistui Ristilahden alueen taisteluun hyökäten tuloksetta vihollisen asemia vastaan. Komppania vetäytyi lähtöasemiinsa. Taistelut päättyivät aamuyöllä 9. heinäkuuta neuvostojoukkojen hyökätessä muodostumassa olevasta motista itäänpäin. Hyökkäyksen johdosta osa suomalaisjoukoista hajosi ja rykmentin III pataljoonan joukkoja ohjattiin I pataljoonan alueelle. Suurempia taisteluita ei pataljoonan alueella enää käyty. ==Lähteet== * * Luokka:Jatkosodan suomalaiset jalkaväkipataljoonat
Nurmeksen apostolien Pietarin ja Paavalin kirkko

Nurmeksen ortodoksinen kirkko eli täsmällisemmin Pyhien apostolien Pietarin ja Paavalin kirkko Nurmeksessa on Nurmeksen ortodoksisen seurakunnan pääkirkko. Jälleenrakennusvaroilla vuosina 1958–59 rakennetun kirkon suunnitteli arkkitehti Ilmari Ahonen. Aikakaudelleen tyypillisesti "kulmikkaan" kirkon vihki käyttöön apulaispiispa Paavali 6. syyskuuta 1959. Kirkko on pyhitetty apostoleille Pietarille ja Paavalille. == Lähteet == Luokka:Nurmeksen nähtävyydet Luokka:Nurmeksen rakennukset ja rakennelmat Luokka:Pohjois- Karjalan kirkkorakennukset Luokka:Suomen ortodoksiset kirkkorakennukset
Neukölln (hallintoalue)

Neukölln on yksi Berliinin 12 hallintoalueesta (), joilla on oma, paikallisvaaleissa valittu hallintonsa ja rajoitettu itsemääräämisoikeus. Se on pinta-alaltaan 44,93 km² suuruinen ja 31.12.2017 siellä asui 328 045 asukasta. Siellä oli myös suhteellisesti eniten maahanmuuttajia Berliinissä. Berliiniläisten keskuudessa Neuköllnillä viitataan yleensä Neuköllnin kaupunginosaan, ei samannimiseen hallintoalueeseen. == Neuköllnin hallintoalueeseen kuuluvat kaupunginosat (Ortsteile) == * Britz * Buckow * Gropiusstadt * Neukölln * Rudow == Aiheesta muualla == *Viralliset sivut Luokka:Berliinin hallintoalueet fr:Neukölln it:Neukölln he:נויקלן
Patrick Stump

Patrick Martin Stumph, tunnetaan myös artistinimellä Patrick Vaughn Stump (s. 27. huhtikuuta 1984 Glenviewissä, Illinoisissa) on yhdysvaltalainen muusikko, säveltäjä ja tuottaja.I Was a Teenage Fall Out Boy Hänet tunnetaan parhaiten pop-punkyhtye Fall Out Boyn laulajana ja rytmikitaristina. Fall Out Boyn jäsenet Pete ja Joe tapasivat Patrickin paikallisessa kirjakaupassa. Alun perin Stump tuli bändiin rumpaliksi, mutta hänen laulutaitonsa huomattiin pian, vaikkei hänellä ollutkaan aiempaa kokemusta laulamisesta. Aluksi Stump toimi vain yhtyeen laulajana, mutta kun kaksi yhtyeen jäsentä jätti bändin ennen Fall Out Boy's Evening Out With Your Girlfriendin julkaisua, Stump alkoi myös soittaa kitaraa. Tässä vaiheessa nykyään Fall Out Boyn rumpalina toimiva Andy Hurley liittyi yhtyeeseen. Stump kirjoittaa suurimman osan Fall Out Boyn musiikista, kun taas Fall Out Boyn basisti Pete Wentz kirjoittaa suurimman osan sanoituksista. Yhtyeen kitaristi Joe Trohman on sanonut Stumpista: "Luulen, että Patrick on oikea musiikin ihmelapsi - hän on oikea hullu tiedemies". Stump on itse kertonut että hän pitää kiertueista ja keikoista, mutta ei usein ehdi katsoa keikoilla muualle kuin kitaraansa, koska on tarkkaa että soittaa oikein. Stum meni naimisiin Elisa Yaon kanssa vuonna 2012.Patrick Stump Marries Longtime Girlfriend Elisa Yao Heidän esikoisensa syntyi vuonna 2014. Lapsen nimeksi annettiin Declan Stump.Fall Out Boy Singer Patrick Stump Is A Father & Shares The First Baby Picture ==Lähteet== Luokka:Yhdysvaltalaiset laulajat Luokka:Yhdysvaltalaiset kitaristit Luokka:Vuonna 1984 syntyneet Luokka:Elävät henkilöt
Mieletön rakkaus (vuoden 1947 elokuva)

Mieletön rakkaus (engl. Possessed) on Curtis Bernhardtin ohjaama yhdysvaltalainen dramaattinen trilleri/film noir -elokuva vuodelta 1947, jonka päärooleissa esiintyvät Joan Crawford, Van Heflin ja Raymond Massey. Mieletön rakkaus on mustavalkoinen ja on noin 108 minuutin mittainen. Elokuvan tuotti Warner Bros. -yhtiö. Mieletön rakkaus sai ensi-iltansa Yhdysvalloissa heinäkuussa 1947, ja Suomessa tammikuussa 1948. Crawford sai elokuvasta parhaan naispääosan Oscar-ehdokkuuden, muttei voittanut palkintoa. Elokuva perustuu Rita Weimanin kirjoittamaan tarinaan One Man's Secret! == Juoni == Elokuva kertoo Crawfordin esittämästä mielisairaasta naisesta, sairaanhoitaja Louise Howellista ja tämän pakkomielteestä David-nimiseen mieheen (Heflin). Louise Howell on rikkaan invalidin Dean Grahamin (Massey) kotihoitaja, joka tapailee tämän naapuria, itsekästä mekaanikkoa Davidia. Louise on hyvin omistushaluinen, mitä David ei voi sietää ja jättää tästä syystä naisen. Mysteeristen tapahtumien seurauksena Dean Grahamin vaimo hukkuu läheiseen järveen Louisen ollessa tapahtuman aikaan tämän seurassa. Kuolema todetaan onnettomuudeksi, vaikka Carol-tytär (Brooks) epäileekin Louisella olleen jotakin tekemistä asian kanssa. Louisesta kiinnostunut Dean käyttää tilaisuuden hyväkseen ja kosii naista, joka suostuu vaikka yhä rakastaa Davidia. David puolestaan alkaa liehitellä Carolia. Sen seurauksena Louisen mielenterveys alkaa horjua ja hän alkaa kuvitella asioita. == Näyttelijät == == Lähteet == == Aiheesta muualla == * * * Luokka:Vuoden 1947 yhdysvaltalaiset elokuvat Luokka:Film noir -elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat
Yhdysvaltain tautikeskus

Yhdysvaltain tautikeskus (, lyh. CDC) on Yhdysvaltain sairauksien valvonnasta ja ehkäisystä vastaava viranomainen. CDC:n päätoimitilat sijaitsevat Atlantassa Georgiassa, mutta sillä on henkilöstöä 25 maassa. Sen vuosibudjetti on lähes 9 miljardia dollaria ja se työllistää 15 000 ihmistä. CDC perustettiin vuonna 1946 alkuperäisenä tavoitteenaan malarian hillitseminen.CDC: budjetti, toimitilat, "tarina" ==Katso myös== *Kanadan kansanterveysvirasto (PHAC) *Meksikon kansanterveyslaitos (INSP) *Euroopan tautienehkäisy- ja -valvontakeskus (ECDC) ==Lähteet== == Aiheesta muualla== * cdc.gov *
Honda FCX

thumb|right|HONDA FCX（1st） Honda FCX () on Hondan valmistama vetyajoneuvo. Sen sanotaan olevan täysin äänetön. ==Mallit== ===Vuoden 1999 malli=== Ensimmäinen prototyyppi FCX:stä esiteltiin vuonna 1999. Tämä malli oli kaksiovinen, neljän istuttava auto. Se mitat olivat pituus 4 165 mm, leveys 1 760 mm ja korkeus 1 645 mm. Polttokennon teho oli 78 kW. Auton moottorin huipputeho oli 60 kilowattia, vääntö 272 newtonmetriä ja sen EPA:n mukainen toimintasäde oli noin 270 kilometriä. ===Vuoden 2005 malli=== FCX:ää päivitettiin vuonna 2005. Uuden mallin moottorin huipputeho oli 80 kilowattia ja vääntö 282 newtonmetriä. Toimintasäde parani noin 305 kilometriin. Myöhemmin tätä parannettiin edelleen ohjelmistopäivityksillä noin 340 kilometriin.Honda FCX Extends Driving Range Hondan tiedottajan Andy Boydin mukaan FCX:n valmituskustannuksiksi arvioitiin tuolloin noin 1-2 miljoonaa dollariaHonda FCX: What a Gas! A Week in Suburbia With a Hydrogen Honda . ===Vuoden 2007 malli=== Tämä uusin malli on ensimmäinen tuotantomalli FCX:stä ja auton ulkonäköä onkin parannettu merkittävästi. Uuden auton polttokenno on merkittävästi pienempi kuin aiemmissa versioissa, mutta tarjoaa silti enemmän tehoa, 100 kW. Mallin vetyvarastot voivat varastoida jopa 5 kiloa vetyä tarjoten 570 kilometrin kantaman. ==Lähteet== ==Aiheesta muualla== * Hondan polttokennon kotisivut FCX Luokka:Vetyautot fa:هوندا اف‌سی‌ایکس چاریتی
Steinerin sääntö

Steinerin sääntö tai Steinerin lause eli yhdensuuntaisten akselien sääntö on klassisessa mekaniikassa käytetty kaava, jonka avulla voidaan laskea jäykän kappaleen hitausmomentti tietyn akselin suhteen, jos hitausmomentti yhdensuuntaisen, kappaleen massakeskipisteen lävistävän akselin suhteen tunnetaan. Steinerin säännön avulla hitausmomentti halutun akselin z suhteen on : J_z = J_{cm} + m d^2,\, jossa * Jcm on hitausmomentti massakeskipisteen suhteen * m on kappaleen massa * d on akselien välimatka Jos kappaleen akseleita vastaan kohtisuoraa pinta-alaa merkitään A:lla, pätee Steinerin sääntö myös jäyhyysmomenteille (neliömomentille): :J_z = J_{cm} + A d^2.\, Steinerin sääntö on nimetty sveitsiläisen matemaatikon Jakob Steinerin mukaan. Luokka:Klassinen mekaniikka fr:Moment d'inertie#Théorème de transport (ou théorème de Huygens-Steiner)
Tsurugi

Tsurugi on japanilainen sana, jota käytetään viittaamaan yleisesti tietynlaisiin leveisiin miekkoihin, kuten sapeleihin, taikka monien kiinalaisten tarusankareiden aseisiin, sekä kiinalaisiin aseisiin yleensäkin. Länsimaissa sanaa käytetään yleensä viittaamaan tiettyyn japanilaiseen suoraan, kaksiteräiseen miekkatyyppiin. ==Katso myös== *Katana *Ōdachi *Tachi *Wakizashi Luokka:Japanilaiset teräaseet Luokka:Miekat